钦定古今图书集成/明伦汇编/闺媛典/第265卷 > 郭纬妻李氏
## 钦定古今图书集成/明伦汇编/闺媛典/第265卷 > 郭纬妻李氏

按《光泽县志》：李氏，诸生郭纬妻。纬弱冠蜚声艺苑，濒
死，顾谓氏曰：“吾志未成而死，二子一女，茕茕襁褓，汝
又年少，其若之何？”氏泣曰：“守其长而已矣。”纬亡，氏事
继姑以孝，训二子俱次第成名。毕婚嫁，仰天叹曰：“可
以报亡人地下矣！”自是减食，嘱二子曰：“我死必与父
合葬。”寻卒。